அதுமட்டுமல்லாமல், பண்டல்கண்டின் நிலப்பரப்பு மிக வித்தியாசமானது, அங்கு தொடர்ச்சியாக ஒரே மண் வகை கிடையாது. சிறிது தூர இடைவெளியில் மண்ணின் தன்மை வேறுபடும். அதற்கு நதி நீர் பாசனம் உகந்தது அல்ல என்கிறார் உத்தரபிரதேசம் பண்டா பகுதியை சேர்ந்த செயற்பாட்டாளர் புஷ்பேந்திரா. அதற்குப் பதிலாக, அந்தப் பகுதியில் விழும் மழையை அந்தப் பகுதியிலேயே தக்கவைக்கும் முயற்சிகளை அரசு எடுக்க வேண்டும். அதுதான் நிரந்திர தீர்வாக இருக்கும் என்கிறார் அவர். இதை வலியுறுத்தி ‘குளத்தை சொந்தமாக்குங்கள்’ என்ற இயக்கத்தையும் நடத்தி வருகிறார்.